paragraph_text: Europsko međunarodno privatno pravo se prvi put pravno uređuje u Rimskom ugovoru iz 1957., koji je samo jednom odredbom spomenuo tek jedan segment europskog međunarodnog privatnog prava, i to postupak priznanja stranih odluka navevši da «Ako bude potrebno, države članice će pristupiti međusobnim pregovorima da bi svojim državljanima ostvarile pogodnosti glede (...) pojednostavljenja postupaka koji uređuju uzajamna priznanja sudskih odluka i pravorijeka. Tom odredbom oblikovan je pravni okvir europskog međunarodnog privatnog prava i određen međunarodni ugovor kao temeljni formalni izvor europskog međunarodnog privatnog prava.